Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Databázové systémy

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Databázové systémy
Zdôvodnenie vzdelávacieho programu:
	Dôvodom na predloženie vzdelávacieho programu je potreba vzdelávania pedagogických zamestnancov a odborných zamestnancov v oblasti nových trendov informačno-komunikačných technológií (IKT). Tempo inovácií v oblasti IKT a s tým spojená potreba spracovania čím ďalej väčšieho množstva elektronicky spracovávaných údajov, ich aktuálnosti, triedenia a požiadavky vysokej dostupnosti údajov kladie vysoké nároky na získavanie kompetencií a zručností pedagogických zamestnancov a odborných zamestnancov v oblasti databázových systémov.
Ak chceme, aby boli žiaci odborných škôl, so zameraním na informačné technológie, pripravení po ukončení štúdia nastúpiť do zamestnania a podávať čo najlepší výkon, musíme ich udržiavať v kontakte s aktuálnymi poznatkami v odbore. Na tento fakt reaguje aj Koncepcia informatizácie a digitalizácie rezortu školstva s výhľadom do roku 2020, ktorá si v rámci strategickej oblasti 4. Digitálne zručnosti a kompetencie kladie za cieľ „zvyšovať kompetencie kladené digitálnym vekom na strane pedagogických zamestnancov ...“ (str. 9 koncepcie).
V rámci prípravy študentov na vstup na trh práce je dôležité aktualizovať aj poznatky a zručnosti učiteľov. Zvlášť dôležité je to v situácii, keď učitelia odborných predmetov vstupujú do duálnych foriem odborného vzdelávania, ktoré si od nich vyžadujú rýchlejšie zachytenie najnovších trendov a schopnosť vymieňať si skúsenosti s inštruktormi z partnerských firiem. Aj z týchto dôvodov je navrhnutý program kontinuálneho vzdelávania so zameraním na databázové systémy.
Vytvorenie vzdelávacieho programu vychádzalo z potreby pedagogických zamestnancov a odborných zamestnancov vzdelávať sa vo využívaní IKT vo svojej práci a profesijnom rozvoji. Pre pedagogických zamestnancov bolo doteraz málo vzdelávacích programov so zameraním na databázové systémy.
	Návrh programu kontinuálneho vzdelávania vytvára predpoklad na získanie kompetencií v oblasti databázových systémoch potrebných pre výkon činností pedagogických zamestnancov a odborných zamestnancov. Odborníci z praxe, ktorí sa dennodenne venujú databázovým systémom a riešeniam, poskytnú učiteľom - frekventantom pohľad na súčasné možnosti databáz vo svete IT s dôrazom na využiteľnosť poznatkov vo vyučovaní a budovaní IT infraštruktúry školy.
	Absolvovaním vzdelávacieho programu sa pedagogický zamestnanec a odborný zamestnanec naučí a zdokonalí vo využívaní a spravovaní databázových systémov. Po ukončení vzdelávania budú absolventi schopní lepšie využiť databázové prostriedky pri výučbe nielen ich použitia, ale aj ich správy, či pri analýze počítačových sietí. Databázové riešenia môžu využiť pri výučbe práce s kancelárskym balíkom, pri výučbe programovania, pri technickom zabezpečení podujatí organizovaných školou, či implementácii IT služieb na škole. V prípade záujmu o rozširovanie nadobudnutých poznatkov sa odporúča pokračovať vo vzdelávaní v základoch IT aplikačných riešení pre odbornú výuku, ako aj základoch procesného riadenia IT systémov. Vhodným vzdelávaním pred prihlásením sa do tohto vzdelávacieho programu je vzdelávanie
v OS Linux.
Výber lektorov bude podliehať schvaľovaniu garantom vzdelávania, ktorý dlhodobo pôsobí v oblasti informačných technológií a stál pri zrode prvého duálneho IT vzdelávania na Slovensku.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Kombinovaná, 65 hodín, z toho 56 hodín prezenčná a 9 hodín dištančná forma
Hlavný cieľ:
Vzdelávací program ponúka učiteľom SOŠ získanie praktickej skúsenosti s vyhotovením, použitím a prepojením databáz vo vyučovacom procese, umožní zlepšiť výber údajov vhodných na databázové spracovanie formou skupinovej práce žiakov za koordinácie a metodického vedenia učiteľa.
Cieľom je posilnenie kompetencie pre metodickú činnosť, ktorá zahŕňa odporúčania pre správnu analýzu údajov, zohľadnenie požiadaviek na vzájomné prepojenie databáz a prepojenie s informačnými a komunikačnými systémami, ako aj  kontrolu funkčnosti a výstupov z databáz. Výsledkom je získanie konkrétnych výstupov práce študentov a pedagogických zamestnancov využiteľných pre potreby vyučovacieho predmetu, triedy či školy.
Špecifické ciele:
•	prehĺbiť poznatky v problematike hromadného spracovania údajov
•	rozšíriť znalosti najnovších metód tvorby databáz
•	oboznámiť sa s aktuálnymi spôsobmi prepájania databáz, importu a exportu údajov
•	získať kompetenciu na výber vhodných príkladov a údajov na databázové spracovanie na účely vyučovania
•	rozšíriť možnosti na využitie tvorby a prepojenia databáz pre potreby vyučovania, triedy a školy
•	získať znalosť a zručnosť na demonštráciu a ukážku tvorby databázy

Obsah vzdelávacieho programu:
Téma	Forma	Rozsah	
Nové trendy v problematike databáz	prezenčná	2 h	
•	Datawarehause
•	Datamining	prezenčná	8 h	
Vybrané príklady a problematika relačných vzťahov			
•	Relačné diagramy
•	Entita, Relácia, Modalita
•	Modely 	prezenčná	6 h	
Analýza údajov a návrh databázy			
•	Analýza vstupných údajov
•	Zostavenie logickej štruktúry a objektov DB	prezenčná	8 h	
Dištančná úloha:  Analýza vstupných údajov a zostavenie logickej štruktúry a objektov na súbore údajov pripravovanej DB odporúčaných a schválených lektorom	dištančná	2 h	
•	Praktické ukážky SQL dotazov, výrazov a operátorov			
•	Zostavenie SQL dotazu
•	Používanie operátorov pri tvorbe výrazov	prezenčná	8 h	
Dištančná úloha:  Zostavenie SQL dotazu a používanie operátorov na pripravovanej databáze schválenej lektorom	dištančná	2 h	
Praktické cvičenie na tvorbu databázy, ladenia, testovanie výkonnosti			
•	Tvorba DB
•	Spôsoby a techniky testovania výkonnosti a ladenia DB	prezenčná	8 h	
Dištančná úloha: Tvorba pripravovanej databázy, testovanie výkonnosti a ladenie na pripravovanej databáze schválenej lektorom	dištančná	3 h	
Prepojenie databáz a export dát do iných informačných systémov			
•	Prepojenie DB, konektory DB
•	Export z DB a použiteľné formáty exportu
•	Import exportovaných dát do DB 	prezenčná	12 h	
Dištančná úloha: Realizácia prepojenia databáz, kontrola funkčnosti konektorov, skúška vykonania exportu a importu dát, testovanie a ladenie funkčnosti pripravovanej databáze schválenej lektorom	dištančná	2 h	
Konzultácie spracovaných databáz s lektorom	prezenčná	4	
Spolu	prezenčná
distančná	56
9	
Profil absolventa:
•	Absolvent vzdelávacieho programu sa naučí analyzovať a posúdiť vhodnosť a náročnosť údajov na databázové spracovanie pre študentov v rámci pridelených vyučovacích hodín
•	zvládne proces návrhu, vytvorenia, testovania a úpravy databázy
•	dokáže prepojiť vytvorenú databázu s inými informačnými systémami, prednostne používaným na škole
•	vie zabezpečiť prenos údajov a export dát
•	osvojí si špecifiká a pravidlá úspešnej tvorby funkčných databáz a dokáže identifikovať a opravy chyby a nedostatky
Rozsah vzdelávacieho programu:
65 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória:
	Učiteľ
Podkategória:	
Učiteľ pre nižšie stredné odborné vzdelávanie , stredné odborné vzdelávanie
a úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na informatiku, informačné technológie
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 
Témy prezentácie: 
prezentácia vypracovaného postupu návrhu databázového systému s prepojením s iným už existujúcim databázovým systémom.
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing Soňa Krempaská, zástupkyňa riaditeľa pre odborné predmety a dlhoročná učiteľka odborných predmetov s druhou atestáciou na SPŠE v Košiciach.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Počítač a dataprojektor pre lektora
Počítač pre každého účastníka vzdelávania s pripojením do siete Internet a nainštalovaným OS, s dostatočným hardvérovým vybavením.
Vzdelávanie sa bude realizovať v priestoroch organizácií, ktoré boli po personálnej, materiálnej a technickej stránke schválené garantom vzdelávania.
Učebné zdroje budú spracované garantom a lektormi vzdelávania.
Návrh počtu kreditov:
	13 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania